ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আজ কোভিড-১৯ টিকার বিতরণ, বন্টন ও টিকাদানের প্রস্তুতি নিয়ে পর্যালোচনা বৈঠক করেছেন
নয়াদিল্লী, ২০ নভেম্বর, ২০২০
প্রধানমন্ত্রী শ্রী নরেন্দ্র মোদী আজ কোভিড-১৯ টিকার বিতরণ, বন্টন ও টিকাদানের প্রস্তুতি নিয়ে পর্যালোচনা বৈঠক করেছেন। টিকা তৈরির উদ্যোগের জন্য তিনি উদ্ভাবক, বিজ্ঞানী, শিক্ষাবীদ ও ওষুধ কোম্পানীগুলির প্রশংসা করেছেন এবং নির্দেশ দিয়েছেন টিকার গবেষণা, উদ্ভাবন এবং তৈরির কাজে যাতে সব রকমের সহযোগিতা করা হয়।
ভারতে ৫টি টিকা উদ্ভাবনের চূড়ান্ত পর্যায়ে রয়েছে। এরমধ্যে চারটি টিকা দ্বিতীয়/তৃতীয় পর্যায়ে এবং একটি টিকা প্রথম/দ্বিতীয় পর্যায়ে রয়েছে। বাংলাদেশ, মায়ানমার, কাতার, ভুটান, সুইজারল্যান্ড, বাহরিন, অস্ট্রিয়া ও দক্ষিণ কোরিয়া ভারতের টিকা উদ্ভাবনের ও ব্যবহারের অংশীদার হতে আগ্রহ প্রকাশ করেছে।
টিকা উদ্ভাবনের পর প্রথমে কাদের এই টিকা দেওয়া হবে সে নিয়ে তথ্য ভান্ডার তৈরি এবং এ কাজে প্রথম সারির কর্মচারি, কোল্ড চেনের ব্যবস্থা করা, সিরিঞ্জ, সূচ ইত্যাদি সংগ্রহ করার বিষয়ে বৈঠকে আলোচনা হয়েছে।
টিকা সরবরাহ শৃঙ্খলের পরিমাণ বৃদ্ধি এবং টিকার সঙ্গে অন্যান্য আনুষঙ্গিক জিনিসের ব্যবস্থা করার ওপর জোর দেওয়া হয়েছে। ডাক্তারি এবং নার্সিং ছাত্রছাত্রীরা, এই পাঠক্রমগুলির শিক্ষক-শিক্ষিকারা টিকাকরণ কর্মসূচিতে যুক্ত হবেন। টিকা যাতে প্রতিটি জায়গায় পৌঁছে যায় এবং গুরুত্ব অনুসারে প্রত্যেকে যাতে টিকা পান সেদিকে জোর দেওয়া হয়েছে।
প্রধানমন্ত্রী জাতীয় এবং আন্তর্জাতিক স্তরের বিখ্যাত প্রতিষ্ঠানগুলির সঙ্গে একযোগে এ বিষয়ে কাজ করার উপর জোর দিয়েছেন এবং ভারতে টিকা নিয়ে গবেষণা ও উদ্ভাবন যাতে আন্তর্জাতিক স্তরে সর্বোচ্চ মানের হয় তা নিশ্চিত করতে বলেছেন।
ন্যাশনাল এক্সপার্ট গ্রুপ অন ভ্যাকসিন অ্যাডমিনিসট্রেশন ফর কোভিড-১৯ , রাজ্য সরকার এবং সংশ্লিষ্ট সকলের সঙ্গে আলোচনা করে প্রথম পর্যায়ে টিকাকরণের বিষয়টি বাস্তবায়িত করবে।
টিকাকরণের সময় টিকাদান এবং টিকা বন্টনের জন্য ডিজিটাল প্ল্যাটফর্ম তৈরি করা হয়েছে। রাজ্য ও জেলা স্তরে সংশ্লিষ্ট সকলের সঙ্গে এই নিয়ে পরীক্ষামূলকভাবে নানান প্রক্রিয়ার বাস্তবায়নের ওপর কাজ চলছে।
ওষুধের উৎপাদন এবং সেগুলি জরুরি ভিত্তিতে সংগ্রহের বিষয় নিয়েও প্রধানমন্ত্রী বৈঠকে পর্যালোচনা করেছেন। তৃতীয় স্তরে বিভিন্ন জাতীয় এবং আন্তর্জাতিক টিকার উদ্ভাবন পৌঁছানোয় আমাদের বৃহৎ ও স্বাধীন নিয়ন্ত্রক সংস্থাগুলিকে দ্রুততার সঙ্গে টিকার বিষয়ে মান্যতা দেওয়ার ক্ষেত্রে ব্যবস্থা নিতে বলা হয়েছে।
সরকার কোভিড সুরক্ষা মিশনের আওতায় ৯০০ কোটি টাকার অর্থ সাহায্যের ব্যবস্থা করেছে। এই টাকা কোভিড-১৯এর টিকার গবেষণা ও উদ্ভাবনে ব্যয় করা হচ্ছে।
প্রধানমন্ত্রী নিয়ামক সংস্থাগুলি থেকে যাতে দ্রুততার সঙ্গে প্রয়োজনীয় ছাড় পাওয়া যায় এবং টিকাকরণের প্রক্রিয়া শুরু করা যায়, তার জন্য সময়ভিত্তিক পরিকল্পনার নির্দেশ দিয়েছেন।
শ্রী মোদী টিকা উদ্ভাবনে সর্বাঙ্গীন উদ্যোগের প্রশংসা করেছেন। এই প্রসঙ্গে তিনি মাস্ক পরা, শারীরিক দূরত্ব বজায় রাখা এবং স্বাস্থ্যবিধি মেনে চলার মতো রোগ প্রতিরোধ ব্যবস্থাপনার বিষয়গুলিতে এই মহামারীর সময় যাতে কোন শৈথিল্য দেখা না যায় সে বিষয়ে জোর দিয়েছেন।
এই বৈঠকে প্রধানমন্ত্রী প্রধান সচিব, ক্যাবিনেট সচিব, নীতি আয়োগের স্বাস্থ্য বিষয়ক সদস্য, মুখ্য বৈজ্ঞানিক উপদেষ্টা, স্বাস্থ্য সচিব, আইসিএমআর-এর মহানির্দেশক, প্রধানমন্ত্রীর দপ্তরের আধিকারিকরা এবং বিভিন্ন কেন্দ্রীয় দপ্তরের সচিবরা উপস্থিত ছিলেন।
প্রধানমন্ত্রীরদপ্তর
ডিজিটাল লাইব্রেরী জ্ঞান কেন্দ্র থেকে শিক্ষার্থীরা প্রতিযোগিতামূলক পরীক্ষার জন্য ব্যাপকভাবে উপকৃত হবেন- প্রধানমন্ত্রী
নয়াদিল্লি, ২৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, ডিজিটাল লাইব্রেরী জ্ঞান কেন্দ্র থেকে শিক্ষার্থীরা প্রতিযোগিতামূলক পরীক্ষার জন্য ব্যাপক ভাবে উপকৃত হবেন।
প্রধানমন্ত্রী জয়পুর গ্রামীণ কেন্দ্রের সাংসদ শ্রী রাজ্যবর্ধন সিং রাঠোরের এক ট্যুইটের জবাবে বলেন, "এই মাধ্যম থেকে শিক্ষার্থীরা প্রতিযোগিতামূলক পরীক্ষার জন্য অনেক সুবিধা পাবেন”।
PG/PM
(
প্রধানমন্ত্রীরদপ্তর
ভারত ও সিঙ্গাপুরের মধ্যে ইউপিআই-পে নাও লিঙ্কেজের ভার্চুয়াল পদ্ধতিতে সূচনা অনুষ্ঠানে প্রধানমন্ত্রী নরেন্দ্র মোদী এবং সিঙ্গাপুরের প্রধানমন্ত্রী লি সিয়েন লুং-এর অংশগ্রহণ
ইউপিআই-পে নাও লিঙ্কেজ-এর মাধ্যমে এক দেশ থেকে অন্য দেশে সহজে দ্রুত ব্যয়সাশ্রয়ী পদ্ধতিতে টাকা পাঠানো যাবে
ভারত ও সিঙ্গাপুরের মধ্যে প্রথম আর্থিক লেনদেনের সূচনা করলেন রিজার্ভ ব্যাঙ্কের গভর্নর এবং এমএএস-এর ম্যানেজিং ডিরেক্টর
নয়াদিল্লি, ২১ ফেব্রুয়ারি, ২০২৩
প্রধানমন্ত্রী নরেন্দ্র মোদী এবং সিঙ্গাপুরের প্রধানমন্ত্রী লি সিয়েন লুং আজ ভারতের ইউনিফায়েড পেমেন্ট ইন্টারফেস  এবং সিঙ্গাপুরে পে নাও লিঙ্কেজের ভার্চুয়াল পদ্ধতিতে সূচনা অনুষ্ঠানে অংশগ্রহণ করেছেন। অনুষ্ঠানে রিজার্ভ ব্যাঙ্কের গভর্নর শ্রী শক্তিকান্ত দাস এবং মানিটারি অথরিটি অফ সিঙ্গাপুরের ম্যানেজিং ডিরেক্টর শ্রী রবি মেনন তাঁদের মোবাইল ফোন ব্যবহার করে ভারত ও সিঙ্গাপুরের মধ্যে প্রথম আর্থিক লেনদেনের সূচনা করেন।
দেশের বাইরে সিঙ্গাপুরের সঙ্গেই প্রথম ব্যক্তিগত পর্যায়ে আর্থিক লেনদেনের ব্যবস্থাপনা গড়ে উঠলো। এর ফলে স্বল্প ব্যয়ে দুই দেশের সাধারণ মানুষ তাৎক্ষণিক আর্থিক লেনদেনের সুবিধা পাবেন। এই প্রক্রিয়ায় সিঙ্গাপুরে বসবাসরত ভারতীয় সম্প্রদায় এবং সে দেশে যেসব পরিযায়ী শ্রমিক ও ছাত্রছাত্রী রয়েছেন, তাঁরা ফিনটেক এবং ডিজিটাল পদ্ধতিতে আর্থিক লেনদেনের সুবিধা পাবেন। ইতোমধ্যেই সিঙ্গাপুরের কয়েকটি বাণিজ্যিক কেন্দ্রে কিউআর কোডের সাহায্যে ইউপিআই-এর মাধ্যমে আর্থিক লেনদেন করা যায়।
ভার্চুয়াল পদ্ধতিতে এই লেনদেন শুরু হওয়ার পর দুই প্রধানমন্ত্রী টেলিফোনে পারস্পরিক স্বার্থ সংশ্লিষ্ট বিভিন্ন বিষয় নিয়ে মতবিনিময় করেন। ভারত-সিঙ্গাপুর দ্বিপাক্ষিক সম্পর্ককে আরও এগিয়ে নিয়ে যাওয়া এবং ভারতের সভাপতিত্বে জি২০ গোষ্ঠীর বিভিন্ন কর্মসূচিতে সহযোগিতার জন্য প্রধানমন্ত্রী সিঙ্গাপুরের প্রধানমন্ত্রীকে ধন্যবাদ জানিয়েছেন।
PG/CB/NS
(
খাদ্যপ্রক্রিয়াকরণশিল্পমন্ত্রক
দেশে ১৯ টি মেগা ফুড পার্ক দ্রুত রূপায়নের চেষ্টা চলছে বলে
কেন্দ্রীয় খাদ্য প্রক্রিয়াকরণ শিল্প মন্ত্রী শ্রী পশুপতি কুমার পারস জানিয়েছেন
নতুন দিল্লি, ১৭ আগস্ট, ২০২১
দেশে ১৯ টি মেগা ফুড পার্কের কাজ দ্রুত সম্পূর্ণ করার চেষ্টা চালানো হচ্ছে বলে
কেন্দ্রীয় খাদ্য প্রক্রিয়াকরণ শিল্প মন্ত্রী শ্রী পশুপতি কুমার পারস জানিয়েছেন। এই পার্কগুলি নির্মাণের বিভিন্ন পর্যায়ে রয়েছে।
কেন্দ্রীয় মন্ত্রী জানান, এই পার্ক গুলি তৈরীর প্রাথমিক উদ্দেশ্য হচ্ছে খাদ্য প্রক্রিয়াকরণ শিল্প গুলির জন্য আধুনিক পরিকাঠামোগত সুবিধা গড়ে তোলা এবং বিপণনের ব্যবস্থা করা। তিনি উল্লেখ করেন যে,
মন্ত্রকের পক্ষ থেকে মোট ৩৮ টি মেগা ফুড পার্ক করে তোলার জন্য চুক্তি স্বাক্ষর করা হয়েছে।
এরমধ্যে ২২ টি মেগা ফুড পার্ক দ্রুত তৈরী হয়ে যাবে।
কেন্দ্রীয় মন্ত্রী বলেন, মন্ত্রকের পক্ষ থেকে আম, আনারস, কলা, আপেল, গাজর সহ ২২ টি পচনশীল খাদ্যদ্রব্যকে চিহ্নিত করে তার মূল্য সংযোজন বাড়ানোর চেষ্টা চলছে যা কৃষকদের আয়ের পথ প্রশস্ত করবে। কেন্দ্রীয় সরকার ২০২১-২২ অর্থবছরের বাজেট বক্তৃতায় ঘোষণা করেছে যে, টমেটো, পেঁয়াজ ও আলু থেকে শুরু করে ২২ টি পচনশীল খাদ্য দ্রব্যকে 'অপারেশন গ্রিনস স্কিম' এর আওতায় নিয়ে আসা হয়েছে। তিনি বলেন উত্তর-পূর্বাঞ্চল এবং উত্তর বিহারে মিনি ফুড পার্ক গড়ে তোলার অনেক সুবিধা রয়েছে।
তিনি বলেন, চলতি মাসের ২০ তারিখ তিনি বিহার পরিদর্শনে যাবেন। ওই রাজ্যের খাগারিয়া জেলার মানসিতে একটি মেগা ফুড পার্ক গড়ে উঠছে। যার ৭০ শতাংশ কাজ সম্পূর্ণ হয়েছে। এর পাশাপাশি তিনি মোজাফফরপুর জেলার মতিপুর ব্লকের মেগা ফুড পার্ক তৈরির কাজ পরিদর্শন করবেন। চলতি বছরের এপ্রিল মাসে এই ফুড পার্ক তৈরির জন্য কেন্দ্রীয় সরকার অনুমোদন দেয়।
শ্রী পারস জানান যে, হরিয়ানার ন্যাশনাল ইনস্টিটিউট অফ ফুড টেকনোলজি এন্টারপ্রেনারশিপ অ্যান্ড ম্যানেজমেন্ট এবং তামিলনাড়ুর ইন্ডিয়ান ইনস্টিটিউট অফ ফুড প্রসেসিং টেকনোলজি, এই দুটি কেন্দ্রকে জাতীয় প্রতিষ্ঠানের গুরুত্ব দেওয়া হয়েছে।
CG/ SB
(Visitor Counter : 130
নারীওশিশুবিকাশমন্ত্রক
অনলাইনে শিশুদের যৌননিগ্রহের ঘটনাবলী
নয়াদিল্লী, ২২ সেপ্টেম্বর, ২০২০
২০২০-র মার্চ থেকে বিভিন্ন সূত্রে পাওয়া শিশুদের ওপর যৌন নিগ্রহের সংখ্যা নিম্নরূপ—
ন্যাশনাল ক্রাইম রেকর্ডস ব্যুরো-র  হিসাবে, ২০২০-র ১ মার্চ থেকে ১৮ সেপ্টেম্বর পর্যন্ত ন্যাশনাল সাইবারনেটিকস রিপোর্টিং পোর্টালে  শিশুদের পর্নগ্রাফি/শ্লীলতাহানি এবং গণ-শ্লীলতাহানির ১৩,২৪৪ অভিযোগ দায়ের হয়েছে।
ন্যাশনাল কমিশন ফর প্রোটেকশন অফ চাইল্ড রাইটস-এর  তথ্য অনুযায়ী, বিভিন্ন অনলাইন পোর্টাল, হেল্পলাইন ও প্রচারমাধ্যমে ২০২০-র ১ মার্চ থেকে ৩১ আগস্ট পর্যন্ত এনসিপিসিআর শিশুদের ৪২০টি যৌন নিগ্রহের ঘটনা পেয়েছে।
চাইল্ডলাইন ইন্ডিয়া ফাউন্ডেশন -এর তথ্য অনুযায়ী তারা ২০২০-র ১ মার্চ থেকে ১৫ সেপ্টেম্বর পর্যন্ত শিশু-শ্লীলতাহানির ৩,৯৪১টি অভিযোগ পেয়েছে।
ভারতের সংবিধানের সপ্তম তফশিল অনুযায়ী ‘পুলিশ‘ ও ‘পাবলিক অর্ডার’ বা জনাদেশ রাজ্যের এক্তিয়ারেকর্ড মধ্যে পড়ে। আইনের বিধান অনুযায়ী আইন রক্ষার সঙ্গে যুক্ত সংস্থাসমূহ শিশুদের যৌন হেনস্থার নানা অভিযোগের ব্যবস্থা নেয়।
শিশুদের যৌন হেনস্থার ব্যাপারে কেন্দ্রীয় সরকার ফাস্ট ট্র্যাক তদন্ত-সহ কিছু ব্যবস্থা করেছে। এর মধ্যে আছে শিশুদের যৌন হেনস্থায় অনলাইন অভিযোগ দায়ের, সংশ্লিষ্ট আইন রক্ষাকারী নানা সংস্থার কাছে ঘটনার সহজলভ্যতা, সাইবার ফরেনসিকের বিভিন্ন সুযোগবৃদ্ধি, আইনরক্ষার সঙ্গে যুক্ত অফিসার/বিচারক/ পাবলিক প্রসিকিউটারদের প্রশিক্ষণ, সচেতনতা বৃদ্ধি প্রভৃতি। শ্লীলতাহানি এবং পস্কো  আইন-বিষয়ক অভিযোগের দ্রুত বিচার প্রক্রিয়া এবং মামলাগুলোর নিষ্পত্তির লক্ষ্যে ১,০২৩টি ফাস্ট ট্র্যাক স্পেশাল কোর্ট স্থাপনের জন্য সরকার একটি পরিকল্পনা নেয়। ২০২০-র ২৬ আগস্ট ৫৯৭টি এফটিএসসি তৈরি হয়। এর মধ্যে ৩২১টি ছিল কেবল POCSO আদালত।
POCSO আইনের ৪৩ ধারা অনুযায়ী কেন্দ্রীয় এবং প্রতিটি রাজ্য সরকারের এই আইন সম্পর্কে পর্যাপ্ত প্রচারের সংস্থান রয়েছে। সেই অনুযায়ী সরকার নানা সময় এ ব্যাপারে প্রচারের প্রয়োজনীয় ব্যবস্থা নিয়েছে। এর মধ্যে আছে টিভিয়চ্যানেল, সংবাদপত্র, পরামর্শদান, সংশ্লিষ্ট নানা পক্ষের প্রতিনিধিদের নিয়ে আলোচনাচক্র ও প্রশিক্ষণশিবির প্রভৃতি।
এ ছাড়াও বিভিন্ন টেলি-পরিষেবা প্রদানকারী, সরকারি টুইটার হান্ডেল @CyberDost, বিভিন্ন শহরে সাইবার সচেতনতার অনুষ্ঠান, এফএম রেডিওতে তাৎক্ষণিক/জিঙ্গল, কিশোর-কিশোরী/ পড়ুয়াদের জন্য হ্যান্ডবুক প্রকাশ এবং সিবিএসই পাঠ্যক্রমে সাইবার নিরাপত্তার ওপর একটি পরিচ্ছেদ চালু প্রভৃতি ব্যবস্থা নেওয়া হয়।
পস্কো আইনের বাধ্যতামূলক তদারকির দায়িত্ব ন্যাশনাল কমিশন ফর প্রোটেকশন অফ চাইল্ড রাইটস  এবং বিভিন্ন রাজ্যের কমিশন ফর প্রোটেকশন অফ চাইল্ড রাইটস -এর। তারা সংশ্লিষ্ট আইন অনুযায়ী এ ব্যাপারে তথ্য, শিক্ষা এবং প্রচারের কাজ করে। www.ncpcr.gov.in তে সেটা পাওয়া যায়। আজ নারী ও শিশুকল্যাণ মন্ত্রী শ্রীযুক্তা স্মৃতিজুবিন ইরানি রাজ্যসভায় এক লিখিত উত্তরে এ কথা জানিয়েছেন।
(CG/ASG
পঞ্চায়েতিরাজমন্ত্রক
অর্থ মন্ত্রক ১৫ই জুলাই ২৮টি রাজ্যের ২লক্ষ ৬৩ হাজার গ্রাম পঞ্চায়েতকে ১৫ হাজার ১৮৭ কোটি ৫০ লক্ষ টাকা অনুদান দিয়েছে
নয়াদিল্লি, ১৬ জুলাই, ২০২০
কেন্দ্রীয় পঞ্চায়েতি রাজ মন্ত্রক, পানীয় জল ও স্বাস্থ্যবিধি দপ্তর এবং জল শক্তি মন্ত্রকের সুপারিশের ভিত্তিতে দেশের ২৮টি রাজ্যের ২ লক্ষ ৬৩ হাজার গ্রাম পঞ্চায়েতকে অনুদান হিসাবে অর্থ মন্ত্রকের পক্ষ থেকে ১৫ হাজার ১৮৭ কোটি ৫০ লক্ষ টাকা দেওয়া হয়েছে। গত ১৫ তারিখ এই অর্থ বরাদ্দ করা হয়। ২০২০-২১ অর্থবর্ষে পঞ্চদশ অর্থ কমিশনের সুপারিশ অনুযায়ী, এই অর্থ অনুদান হিসাবে বরাদ্দ করা হয়েছে। গ্রাম পঞ্চায়েতগুলি এই অর্থে একাধিক উন্নয়নমূলক কর্মসূচি, যেমন – পানীয় জল সরবরাহ, বৃষ্টির জল সংরক্ষণ, জলের পুনর্ব্যবহার, স্বাস্থ্যবিধি এবং প্রকাশ্য-স্থানে শৌচকর্ম মুক্ত পরিবেশ বজায় রাখার মতো কাজে খরচ করতে পারবে।
গ্রাম পঞ্চায়েতগুলিকে আর্থিক অনুদান সম্পর্কিত এই খবর জানিয়ে কেন্দ্রীয় গ্রামোন্নয়ন ও পঞ্চায়েতি রাজ মন্ত্রী শ্রী নরেন্দ্র সিং তোমর বলেছেন, গ্রাম পঞ্চায়েতগুলির কাছে অনুদান হিসাবে পাওয়া এই অর্থের অত্যন্ত তাৎপর্য রয়েছে, বিশেষ করে কোভিড-১৯ মহামারীজনিত পরিস্থিতি মোকাবিলার কাজে এই অর্থ অত্যন্ত উপকারে আসবে। তিনি আরও বলেন, গ্রামের মানুষের কাছে মৌলিক সুযোগ-সুবিধা পৌঁছে দেওয়া এবং লাভজনক কর্মসংস্থানের মাধ্যমে প্রবাসী শ্রমিকদের ক্ষমতায়নে এই তহবিল সুদূরপ্রসারী ভূমিকা নেবে।
অর্থ মন্ত্রকের পক্ষ থেকে অনুদান হিসাবে বরাদ্দ এই তহবিল সম্পর্কে শ্রী তোমর জানান, ২০২০-২১ এ সম্মিলিত অনুদানের অংশ হিসাবে পঞ্চদশ অর্থ কমিশন গ্রাম পঞ্চায়েতগুলিকে ১৫ হাজার ১৮৭ কোটি ৫০ লক্ষ টাকা এককালীন অনুদান হিসাবে দেওয়ার প্রস্তাব দেন। কমিশনের এই প্রস্তাবের প্রেক্ষিতে অর্থ মন্ত্রক ঐ অর্থ বরাদ্দ করেছে।
(CG/BD/SB
ক্ষুদ্র, অতিক্ষুদ্রওমাঝারিশিল্পমন্ত্রক
শ্রী নারায়ণ তাতু রানে অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রকের কেন্দ্রীয় মন্ত্রী এবং শ্রী ভানু প্রতাপ সিং বর্মা প্রতিমন্ত্রী হিসেবে দায়িত্বভার গ্রহণ করেছেন
নয়াদিল্লী, ৮ জুলাই, ২০২১
শ্রী নারায়ণ তাতু রানে অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রকের কেন্দ্রীয় মন্ত্রী হিসেবে আজ দায়িত্বভার গ্রহণ করেছেন । তিনি মহারাষ্ট্রের প্রাক্তন মুখ্যমন্ত্রী ছিলেন। এর আগে তিনি মহারাষ্ট্র সরকারের শিল্প, বন্দর এবং কর্মসংস্থান ও স্ব-রোজগার মন্ত্রকের পূর্ণ মন্ত্রী হিসেবে দায়িত্বভার সামলেছেন। ৩৫ বছরেরও বেশি সময় ধরে তাঁর বিভিন্ন ক্ষেত্রে জনসেবার অভিজ্ঞতা রয়েছে।
৫ বারের লোকসভার সাংসদ শ্রী ভানু প্রসাদ সিং বর্মা এই মন্ত্রকের প্রতিমন্ত্রী হিসেবে এদিন দায়িত্বভার গ্রহণ করেছেন। সাংসদ হিসেবে তিনি তপশীলি জাতি ও উপজাতি কল্যাণ কমিটির সদস্য ছিলেন। এদিন অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রকের সচিব এবং অন্যান্য বরিষ্ঠ আধিকারিকরা কেন্দ্রীয় মন্ত্রী ও প্রতিমন্ত্রীকে স্বাগত জানান।
দায়িত্বভার গ্রহণের পর সাংবাদিক বৈঠকে কেন্দ্রীয় মন্ত্রী শ্রী নারায়ণ তাতু রানে প্রধানমন্ত্রীর প্রগতিশীল নেতৃত্বের জন্য উচ্ছ্বসিত প্রশংসা ব্যক্ত করেছেন। অতিক্ষুদ্র, ক্ষুদ্র এবং মাঝারি শিল্পোদ্যোগ ক্ষেত্রে প্রধানমন্ত্রী যে গুরুত্ব দিয়েছেন তারজন্য ভূয়সী প্রশংসা করেন কেন্দ্রীয় মন্ত্রী। শ্রী রানে বলেন, অর্থনৈতিক উন্নয়ন, উদ্ভাবন এবং কর্মসংস্থান ক্ষেত্রে অন্যতম চালিকাশক্তি হল এই এমএসএমই ক্ষেত্র। তাই এই ক্ষেত্রের সুস্থায়ী উন্নয়ন সর্বোচ্চ স্তর পর্যন্ত সুনিশ্চিত করতে তিনি সর্বোত প্রয়াস চালাবেন বলেও জানান।তিনি বলেন এরজন্য এমএসএমই ক্ষেত্রকে শৃঙ্খলমুক্ত করা হবে। দেশে ৫ লক্ষ কোটি টাকার অর্থনীতির ভিত গঠনের জন্য এই উদ্যোগ নেওয়া হবে বলেও জানান মন্ত্রী। তিনি বলেন, কর্মসংস্থান, রপ্তানী এবং অন্তর্ভুক্তিমূলক বৃদ্ধির মাধ্যমে লক্ষ লক্ষ মানুষের আকাঙ্খা পূরণের মধ্যে দিয়ে জীবনযাত্রায় আমূল পরিবর্তন নিয়ে আসার লক্ষ্য নেওয়া হয়েছে ।
কেন্দ্রীয় প্রতিমন্ত্রী জানান, পরিকাঠামোগত উন্নয়ন, ঋণদান ও আর্থিক সহায়তা, প্রযুক্তি উন্নয়ন, দক্ষতার বিকাশের জন্য একাধিক প্রকল্প চালু করা হয়েছে। এর মাধ্যমে আত্মনির্ভর ভারত গঠনের আওতায় এমএসএমই ক্ষেত্রে উন্নতি সাধনে সব রকম প্রয়াস চালানো হবে। আরও যাতে বেশি সংখ্যক বাণিজ্যিক কেন্দ্র ও রপ্তানীকারী সংস্থাগুলি এমএসএমই ক্ষেত্রের আওতায় অন্তর্ভুক্ত হতে পারে তারজন্য পদক্ষেপ গ্রহণ করা হয়েছে বলেও তিনি জানান।
দায়িত্বভার নেওয়ার পর মন্ত্রকের আধিকারিকদের সঙ্গে আলাপচারিতায় শ্রী রানে বলেন, এমএসএমই ক্ষেত্রকে শক্তিশালী করে তোলার জন্য একাধিক পদক্ষেপ গ্রহণ করা হচ্ছে। এমএসএমই ক্ষেত্রের উন্নয়নের জন্য মন্ত্রকের আধিকারিকদের এগিয়ে আসার আহ্বান জানান।
CG/SS/NS
(Visitor Counter : 172
প্রধানমন্ত্রীরদপ্তর
শ্রী পি কে সিনহা প্রধানমন্ত্রীর প্রধান উপদেষ্টা হিসেবে নিযুক্ত হয়েছেন
নয়াদিল্লি, ১১ সেপ্টেম্বর, ২০১৯
শ্রী পি কে সিনহা প্রধানমন্ত্রী শ্রী নরেন্দ্র মোদীর প্রধান উপদেষ্টা পদে নিযুক্ত হয়েছেন। বর্তমানে তিনি প্রধানমন্ত্রীর দপ্তরের বিশেষ দায়িত্বপ্রাপ্ত আধিকারিক।
শ্রী সিনহা ২০১৫-র ১৩ই জুন থেকে গত ৩০শে অগাস্ট পর্যন্ত ক্যাবিনেট সচিবের দায়িত্ব পালন করেছেন। তিনি উত্তরপ্রদেশ ক্যাডারের ১৯৭৭ সালের আইএএস আধিকারিক। তাঁর কার্যকালে শ্রী সিনহা বিদ্যুৎ এবং জাহাজ চলাচল মন্ত্রকের সচিব এবং পেট্রোলিয়াম ও প্রাকৃতিক গ্যাস মন্ত্রকের বিশেষ সচিবের দায়িত্ব সামলেছেন।
দিল্লি বিশ্ববিদ্যালয়ের সেন্ট স্টিফেন্স কলেজ থেকে অর্থনীতিতে স্নাতক হওয়ার পর শ্রী সিনহা দিল্লি স্কুল অফ ইকনমিক্স থেকে স্নাতকোত্তর ডিগ্রি লাভ করেন। কর্মজীবনে তিনি জন-প্রশাসনে মাস্টার্স ডিপ্লোমা এবং সোশ্যল সায়েন্সেস-এ এমফিল করেছেন।
তাঁর দীর্ঘ কর্মজীবনে আইএএস আধিকারিক হিসেবে শ্রী সিনহা উত্তরপ্রদেশ এবং কেন্দ্রীয় সরকারের বিভিন্ন গুরুত্বপূর্ণ পদে কাজ করেছেন।
রাজ্য সরকারে কর্মরত থাকার সময়েই তিনি জৌনপুর এবং আগ্রার জেলাশাসক, বারাণসীর কমিশনার, পরিকল্পনা দপ্তরের সচিব, সেচ দপ্তরের মুখ্যসচিব সহ বিভিন্ন গুরুত্বপূর্ণ দায়িত্ব পালন করেছেন। কেন্দ্রীয় সরকারের শক্তি ও পরিকাঠামো সংক্রান্ত মন্ত্রকগুলি যেমন – পেট্রোলিয়াম ও প্রাকৃতিক গ্যাস, শক্তি, জাহাজ চলাচল মন্ত্রকে কাজ করেছেন। তিনি শক্তি, পরিকাঠামো এবং আর্থিক বিষয়ে বিশেষজ্ঞ হিসেবে পরিচিত।
CG/CB/DM
(Visitor Counter : 46
ভূ-বিজ্ঞানমন্ত্রক
চলতি বছরের শেষ নাগাদ ভারতে আরও ৩৫-টি ভূমিকম্প পর্যবেক্ষণ কেন্দ্র, ২০২৬ সালের মধ্যে আরও ১০০-টি এই ধরণের কেন্দ্র তৈরি করা হবে : ডাঃ জিতেন্দ্র সিং
নতুন দিল্লি, ২১ অগাস্ট ,২০২১
কেন্দ্রীয় বিজ্ঞান ও প্রযুক্তি মন্ত্রক, ভূ-বিজ্ঞান মন্ত্রকের স্বাধীন দায়িত্বপ্রাপ্ত, প্রধানমন্ত্রীর দফতর, কর্মীবর্গ, গণঅভিযোগ, পেনশন, আণবিক শক্তি, মহাকাশ দফতরের প্রতিমন্ত্রী ডাঃ জিতেন্দ্র সিং জানিয়েছেন, চলতি বছরের শেষে দেশে আরও ৩৫-টি ভূমিকম্প পর্যবেক্ষণ কেন্দ্র গড়ে তোলা হবে । তিনি বলেন, ২০২৬ সালের মধ্যে আরও ১০০-টি এই ধরণের পর্যবেক্ষণ কেন্দ্র গড়ে তোলার উদ্যোগ নেওয়া হয়েছে। মন্ত্রী জানান, স্বাধীনতার পর গত সাড়ে ৬ দশকে দেশে মাত্র ১১৫-টি ভূমিকম্প পর্যবেক্ষণ কেন্দ্র গড়ে উঠেছিল । কিন্তু এখন প্রধানমন্ত্রী নরেন্দ্র মোদীর নেতৃত্বে দেশে ভূমিকম্প পর্যবেক্ষণ কেন্দ্রের সংখ্যা বহুগুণ বেড়েছে ।
ইন্টারন্যাশনাল অ্যাসোসিয়েশন অফ জিও ম্যাগনেটিজম অ্যান্ড অ্যারোনমি  – ইন্টারন্যাশনাল অ্যাসোসিয়েশন অফ টেকনোলজি অ্যান্ড ফিজিক্স অফ দ্যা আর্থ ইন্টেরিয়র  –এর যৌথ উদ্যোগে আয়োজিত এক বিজ্ঞান সমাবেশে উদ্বোধনী অনুষ্ঠানে মন্ত্রী জানান, ভারতীয় উপ-মহাদেশকে বিশ্বের অন্যতম দুর্যোগ প্রবণ হিসেবে বিবেচনা করা হয় । ভূমিকম্প, ভূমিধস, ঘূর্ণিঝড়, বন্যা এবং সুনামির মতো দুর্যোগ মোকাবিলায় মোদী সরকার প্রয়োজনীয় একাধিক পদক্ষেপ গ্রহণ করেছে ।
ডাঃ জিতেন্দ্র সিং বলেন, পৃথিবীর ভূ-তাত্তিক গঠন সম্পর্কে তথ্য সংগ্রহ করে রাখা খুব প্রয়োজন । কারণ এর সঙ্গে মানব সভ্যতার সম্পর্ক যুক্ত রয়েছে । আইএজিএ এবং আইএএসপিইআই – এর যৌথ উদ্যোগে আয়োজিত বিজ্ঞান সমারোহে আগামীদিনে আরও বেশি সংখ্যক এই বিষয়ের ওপর গবেষণা উঠে আসবে বলে আশাপ্রকাশ করেন তিনি । শ্রী সিং বলেন, এই ধরণের বিজ্ঞান সমাবেশ তরুণ গবেষকদের মধ্যে উৎসাহ ও উদ্দীপনার সঞ্চার করবে । শহর পরিকল্পনার জন্য ভূমির গঠন সম্পর্কে সঠিক ধ্যানধারনা তৈরি করা এবং ভূমিকম্প প্রবণ এলাকা চিহ্নিত করে দুর্যোগ প্রতিরোধ পরিকাঠামো তৈরি করার ক্ষেত্রে সরকার বিভিন্ন পদক্ষেপ গ্রহণ করেছে বলেও তিনি উল্লেখ করেন ।
CG/SS/NR
(Visitor Counter : 125
মানবসম্পদবিকাশমন্ত্রক
প্রধানমন্ত্রী যুব-মেন্টরশিপ প্রকল্পে ন্যাশনাল বুক ট্রাস্ট আয়োজিত প্রতিযোগিতায় সফল ৭৫ জন লেখকের নাম ঘোষিত হয়েছে
নতুন দিল্লি, ২৫ ডিসেম্বর, ২০২১
ভারত সরকারের শিক্ষা মন্ত্রকের অধীন ন্যাশনাল বুক ট্রাস্ট আজ 'ভারতের স্বাধীনতা আন্দোলন' বিষয়ে আয়োজিত প্রতিযোগিতার ফল প্রকাশ করেছে। ভারতের স্বাধীনতার ৭৫ বছর উপলক্ষে আজাদী কা অমৃত মহোৎসবের অঙ্গ হিসেবে প্রধানমন্ত্রী যুব মেন্টরশিপ প্রকল্পের অধীনে এই প্রতিযোগিতার আয়োজন করা হয়েছিল। এর মাধ্যমে ৩০ বছরের নিচে থাকা ৭৫ জন লেখককে নির্বাচিত করা হয়েছে।
সারা ভারত জুড়ে এই প্রতিযোগিতা ১ জুন থেকে ৩১ জুলাই, ২০২১ আয়োজিত হয়েছিল। মাই গভ এবং ন্যাশনাল বুক ট্রাস্টের প্লাটফর্মের মাধ্যমে ২২ টি স্বীকৃত ভাষায় এবং ইংরেজির মাধ্যমে প্রায় ১৬, হাজার প্রতিযোগী অংশ নিয়েছিল। ভারতীয় ডায়াসপোরা কমিউনিটি থেকেও অংশগ্রহণকারীরা ছিল। তিনটি পর্যায়ে পরীক্ষার পর ফল প্রকাশ করা হয়।
প্রধানমন্ত্রী শ্রী নরেন্দ্র মোদী গত ৩১ জানুয়ারি, ২০২১, তাঁর মন কি বাত অনুষ্ঠানে বলেছিলেন যে, "আমি আমাদের তরুণ বন্ধুদের প্রতি আহ্বান জানাই যে আমাদের মুক্তিযোদ্ধাদের নিয়ে, তাঁদের সাথে সম্পর্কিত ঘটনাবলী এবং তাঁদের এলাকা থেকে স্বাধীনতা সংগ্রামে বীরত্বের কাহিনী নিয়ে গল্প লিখতে।" এরপরই ভারত সরকারের শিক্ষা মন্ত্রক তাদের অধীনস্থ ন্যাশনাল বুক ট্রাস্টকে নিয়ে প্রধানমন্ত্রী- যুব মেন্টরশিপ প্রকল্পটির সূচনা করেন।
এই প্রতিযোগিতায় যে ৭৫ জনকে নির্বাচন করা হয়েছে তার মধ্যে ৩৭ জন মহিলা এবং ৩৮ জন পুরুষ। এরমধ্যে আবার দুজনের বয়স ১৫ বছরের নিচে। এছাড়া, ১৫-২০ বছরের মধ্যে রয়েছে ১৬ জন এবং ২১-২৫ বছরের মধ্যে রয়েছে ৩২ জন ও ২৬-৩০ বছরের মধ্যে রয়েছে ২৫ জন প্রতিযোগী।
নির্বাচিত লেখকদের ছ'মাসের মেন্টরশিপ- এর মধ্যে রাখা হবে। যেখানে তাদের বিশিষ্ট লেখক এবং ন্যাশনাল বুক ট্রাস্ট ইন্ডিয়ার সম্পাদকীয় টিমের নির্দেশনায় গবেষণা ও আনুষঙ্গিক সহায়তা প্রদান করা হবে। এইসব লেখকের প্রকাশিত বই পরবর্তীকালে অন্যান্য ভারতীয় ভাষাতেও অনুবাদ করা হবে।
মেন্টরশিপ চলাকালীন নির্বাচিত লেখকদের ছ'মাসের জন্য প্রতি মাসে ৫০ হাজার টাকা বৃত্তি দেওয়া হবে। এর পাশাপাশি বইয়ের সফল প্রকাশনার জন্য লেখকদের ১০ শতাংশ রয়্যালিটি প্রদান করা হবে।
CG/ SB
(Visitor Counter : 129
স্বরাষ্ট্র মন্ত্রক
প্রধানমন্ত্রীর পাঞ্জাব সফরের সময় নিরাপত্তা ব্যবস্থায় ত্রুটি
নয়াদিল্লি, ০৫ জানুয়ারি, ২০২২
প্রধানমন্ত্রী শ্রী নরেন্দ্র মোদী আজ সকালে ভাতিন্ডায় গিয়ে পৌঁছানোর পর তাঁর হুসেইনিওয়ালায় জাতীয় শহীদ স্মারকে হেলিকপ্টারে করে যাওয়ার কথা ছিল। কিন্তু, বৃষ্টি এবং দৃশ্যমানতার অভাব থাকায় প্রধানমন্ত্রীকে ২০ মিনিট অপেক্ষা করতে হয়।
আবহাওয়ার উন্নতি না হওয়ায় সিদ্ধান্ত নেওয়া হয় যে, তিনি জাতীয় শহীদ স্মারকে সড়ক পথে যাবেন। এর জন্য ২ ঘণ্টারও বেশি সময় লাগবে। পাঞ্জাব পুলিশের মহানির্দেশকের থেকে প্রয়োজনীয় নিরাপত্তার আশ্বাস পাওয়ার পর প্রধানমন্ত্রী সড়কপথে যাত্রা শুরু করেন। হুসেইনিওয়ালায় জাতীয় শহীদ স্মারকে পৌঁছনোর ৩০ কিলোমিটার আগে প্রধানমন্ত্রীর কনভয় যখন একটি উড়ালপুলের সামনে পৌঁছয়, সেই সময় দেখা যায়, কয়েকজন বিক্ষোভকারী পথ অবরোধ করে আছেন। প্রধানমন্ত্রী উড়ালপুলে ১৫-২০ মিনিট আটকে ছিলেন। প্রধানমন্ত্রীর নিরাপত্তার ক্ষেত্রে এটি একটি বড়সড় ত্রুটি।
পাঞ্জাব সরকারকে প্রধানমন্ত্রীর সফরসূচি এবং বিভিন্ন পরিকল্পনার কথা পূর্বেই জানানো হয়েছিল। রাজ্য সরকারকেই নিয়ম অনুসারে, প্রয়োজনীয় যানবাহন, নিরাপত্তা এবং পরিস্থিতি পরিবর্তন হলে বিকল্প ব্যবস্থা করতে হবে। এছাড়াও, সফরসূচিতে কোনও রকম পরিবর্তন হলে পাঞ্জাব সরকারকেই অতিরিক্ত নিরাপত্তা ব্যবস্থা করতে হবে, যাতে সড়কপথে যাত্রার সময় নিরাপত্তা নিশ্চিত থাকে। স্পষ্টতই, এক্ষেত্রে তা করা হয়নি।
নিরাপত্তার এই ত্রুটি নজরে আসার পর ভাতিন্ডা বিমানবন্দরে ফিরে যাওয়ার সিদ্ধান্ত নেওয়া হয়।
কেন্দ্রীয় স্বরাষ্ট্র মন্ত্রক নিরাপত্তার এই চরম ত্রুটির ঘটনাটিকে গুরুত্ব সহকারে বিবেচনা করছে। এ সম্পর্কে রাজ্য সরকারের কাছ থেকে বিস্তারিত প্রতিবেদন চাওয়া হয়েছে। রাজ্য সরকারকে এই ত্রুটির জন্য কারা দায়ী তা চিহ্নিত করে, তাঁদের বিরুদ্ধে কঠোর ব্যবস্থা নিতে বলা হয়েছে।
CG/CB/SB
(
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ নতুন দিল্লিতে ফিট ইন্ডিয়া ফ্রিডম রাইডার বাইক র্যা লির সূচনা করেছেন
নয়াদিল্লি, ৯ সেপ্টেম্বর, ২০২২
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ নতুন দিল্লিতে ফিট ইন্ডিয়া ফ্রিডম রাইডার বাইক র্যা লির সূচনা করেছেন। অনুষ্ঠানে স্বরাষ্ট্র, ক্রীড়া ও যুব বিষয়ক প্রতিমন্ত্রী শ্রী নিশীথ প্রামানিক, বিদেশ প্রতিমন্ত্রী শ্রীমতী মীনাক্ষ্মী লেখী সহ বিশিষ্টজনেরা উপস্থিত ছিলেন।
এই উপলক্ষে আয়োজিত অনুষ্ঠানে বক্তব্য রাখতে গিয়ে শ্রী শাহ বলেন, প্রধানমন্ত্রী শ্রী নরেন্দ্র মোদীর নেতৃত্বে দেশ আজাদি কা অমৃত মহোৎসব উদযাপন করছে। শ্রী মোদী এই মহোৎসবকে শুধুমাত্র স্বাধীনতার উদযাপনের মধ্যেই সীমাবদ্ধ রাখেননি বরং বিভিন্ন ক্ষেত্রে এই উপলক্ষে নানা অনুষ্ঠানের আয়োজন করেছেন। এ বছর ১৫ আগস্ট সমাজের সকল স্তরের মানুষ হর ঘর তিরঙ্গা কর্মসূচিতে অংশগ্রহণ করেন। আজাদি কা অমৃত মহোৎসবকে মানুষের মধ্যে পৌঁছে দিতে প্রধানমন্ত্রী যে উদ্যোগ নিয়েছেন তার মধ্য দিয়ে সকলের মধ্যে যে দেশপ্রেমের ভাবনা রয়েছে তা সফলভাবে প্রতিফলিত হয়েছে।
আজকের অনুষ্ঠানে ১০ জন মহিলা সহ ১২০ জন ৭৫টি মোটরসাইকেলে ৭৫ দিন ১৮ হাজার কিলোমিটার পথ পাড়ি দেওয়া শুরু করলেন। সফরকালে তাঁরা ৭৫টি গুরুত্বপূর্ণ স্থানে যাবেন। ৩৪টি রাজ্য ও কেন্দ্রশাসিত অঞ্চলের বিভিন্ন এলাকা সফর করার পাশাপাশি ৬টি আন্তর্জাতিক সীমান্তে র্যা লিতে অংশগ্রহণকারীরা যাবেন।
শ্রী শাহ বলেন, প্রধানমন্ত্রীর নেতৃত্বে গত ৮ বছর ধরে দেশের আর্থিক উন্নয়ন অব্যাহত। ফলস্বরূপ আন্তর্জাতিক অর্থনীতিতে ভারত একাদশতম স্থান থেকে কয়েক ধাপ এগিয়ে পঞ্চম স্থানে পৌঁছেছে। প্রধানমন্ত্রীর পরিকল্পনা অনুসারে স্বাধীনতার শততম বর্ষে আমাদের দেশ প্রতিটি ক্ষেত্রে সর্বশ্রেষ্ঠ হয়ে উঠবে বলে কেন্দ্রীয় স্বরাষ্ট্রমন্ত্রী আশা করেন। তিনি বলেন, গতকাল নাম পরিবর্তন করে প্রধানমন্ত্রী কর্তব্য পথের উদ্বোধন করেছেন। এর মাধ্যমে ঔপনিবেশিক দাসত্বের একটি চিহ্নকে মুছে ফেলা সম্ভব হয়েছে। ওই অনুষ্ঠানে প্রধানমন্ত্রী বলেছেন, ১৩০ কোটি দেশবাসী তাদের কর্তব্য নিষ্ঠা সহকারে পালন করলে নতুন ভারত গড়ে তোলা সম্ভব।
প্রধানমন্ত্রীর এই ভাবনার সঙ্গে সাযুজ্য রেখে শ্রী শাহ বলেন, দেশাত্মবোধে উদ্বুদ্ধ হয়ে যখন ১৩০ কোটি দেশবাসী তাঁদের সাংবিধানিক কর্তব্য পালন করবেন তখন দেশকে উন্নতির পথ থেকে কেউ বিচ্যুত করতে পারবে না। প্রধানমন্ত্রীর নেতৃত্বে দেশ নতুন উদ্যমে বলীয়ান হয়ে নতুন লক্ষ্যে এগিয়ে চলেছে। এর ফলে গত ৮ বছরে বিভিন্ন ক্ষেত্রে ভারতের অভূতপূর্ব উন্নতি নজরে আসছে।
PG/CB/NS
(Visitor Counter : 97
আয়ুষ
আয়ুর্বেদিক পণ্যগুলির জন্য ডবলু এইচ ও- জিএমপি/ সি ও পিপির শংসাপত্র
নতুন দিল্লি, ২০ জুলাই, ২০২১
আয়ুষ মন্ত্রকের প্রশাসনিক নিয়ন্ত্রণাধীন উত্তরাখণ্ডের আলমোড়া জেলার মোহনে রাষ্ট্রায়ত্ত সংস্থা ইন্ডিয়ান মেডিসিনস ফার্মাসিটিক্যাল কর্পোরেশন লিমিটেড ১৮ টি আয়ুর্বেদিক পণ্যের শংসাপত্র নেওয়ার জন্য বিশ্ব স্বাস্থ্য সংস্থা, ডবলু এইচও' র গুড ম্যানুফ্যাকচারিং প্র্যাকটিস, জিএমপি / সার্টিফিকেট অফ ফার্মেসিউটিক্যাল প্রডাক্ট, সি ও পি পি-র কাছে আবেদন করেছে। এই আবেদনটি ভারতের ড্রাগ কন্ট্রোলার জেনারেল কার্যালয়ের মাধ্যমে পরীক্ষা করা হয়েছে। সেন্ট্রাল ড্রাগ স্ট্যান্ডার্ড কন্ট্রোল অর্গানাইজেশন, আয়ুষ মন্ত্রক এবং উত্তরাখণ্ড সরকারের প্রতিনিধিরা চলতি বছরের মার্চ মাসে আয়ুর্বেদিক পণ্য তৈরির এই সংস্থাটি পরিদর্শন করেছেন। যৌথ প্রতিনিধিদলের পর্যবেক্ষণ সংক্রান্ত রিপোর্ট ইতিমধ্যেই ইন্ডিয়ান মেডিসিনস ফার্মাসিটিক্যাল কর্পোরেশন লিমিটেডকে পাঠানো হয়েছে।
আজ রাজ্যসভায় এক লিখিত প্রশ্নের জবাবে আয়ুষ মন্ত্রকের প্রতিমন্ত্রী শ্রী মহেন্দ্রভাই মুঞ্জাপাড়া এই তথ্য জানিয়েছেন।
CG/ SB
(Visitor Counter : 169